Niki Rautén

Niki Rautén (s. 19. elokuuta 1996) on suomalainen näyttelijä. Rautén on opiskellut näyttelijäksi Nätyllä, Tampereen yliopistossa vuodesta 2016 ja valmistui teatteritaiteen maisteriksi keväällä 2021. Hän on näytellyt mm. sarjoissa Aikuiset, Pala sydämestä, Koskinen sekä elokuvassa Baby Jane. Rautén on ollut mukana myös Tampereen Työväen Teatterin Kinky Boots -musikaalissa 2020–2022 sekä on yhdessä päärooleista Helsingin Kaupunginteatterin Priscilla – Aavikon kuningatar -musikaalissa 2023. Rautén on kirjoittanut ylioppilaaksi Kallion lukiosta vuonna 2015.

Rautén identifioituu ei-binääriseksi ja käyttää englannin kielessä pronomineja they/them.

Vuonna 1996 syntyneet
Suomalaiset näyttelijät
Elävät henkilöt